สวัสดีค่ะ ปกติเมนส์มาวันที่30-31 แต่มีเพศสัมพันธ์กันวันที่ 15 กับ 19 (เลย7วันหลังหมดประจำเดือน) ใส่ถุงค่ะ เสร็จข้างนอก ถุงไม่แตก แบบนี้มีโอกาสมากน้อยแค่ไหนคะ ตอนนี้เครียดมากค่ะ
สวัสดีค่ะ การมีเพศสัมพันธ์นั้น หากยังไม่พร้อมมีบุตร ควรป้องกันด้วยวิธีที่มีประสิทธิภาพสูงเช่นการใส่ถุงยางอนามัย กินยาคุมแบบแผงรายเดือน ฉีดยาคุม หรือฝังยาคุมเพื่อป้องกันเอาไว้ก่อน ไม่ควรพยายามทำการนับวันหรือทำการหลั่งนอกเพื่อคุมกำเนิด เพราะโอกาสผิดพลาดมีได้สูงค่ะกรณีนี้การใส่ถุงยางอนามัย ที่ไม่แตก ไม่รั่ว โอกาสตั้งครรภ์มีน้อยมาก น้อยกว่า 2%หากไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ปประมาณ 2-3 สัปดาห์หลังมีเพศสัมพันธ์ หากไม่แน่ใจผล หรือให้ผลลบ แต่ประจำเดือนไม่มาตามกำหนด ควรไปตรวจยืนยันที่รพ.อีกครั้งค่ะ